Dubioza kolektiv (album)
Dubioza kolektiv je prvi studijski album grupe Dubioza kolektiv iz 2004. godine u izdanju diskografske kuće Gramofon. Zanimljivo je da je album sniman od jula do oktobra 2003. godine u spavaćim sobama Brane Jakubovića u Sarajevu i Almira Hasanbegovića u Zenici, a miksali su ga Edin Zubčević, Brano Jakubović i Vedran Mujagić u simfonijskom studiju PBS-a od 22. decembra 2003. do 11. januara 2004. Mastering albuma urađen je u studiju "Masterhana" u Sarajevu. Dizajn albuma uradio je Vedran Mujagić.